**Ministru kabineta rīkojuma projekta „Grozījumi darbības programmas „Cilvēkresursi un nodarbinātība” papildinājumā” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Grozījumi darbības programmas „Cilvēkresursi un nodarbinātība” papildinājumā ir izstrādāts saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu, kas paredz, ka attiecīgā Eiropas Savienības fondu atbildīgā iestāde izstrādā un iesniedz apstiprināšanai Ministru kabinetā darbības programmas papildinājuma grozījumus. |
| 2. Pašreizējā situācija un problēmas | Grozījumi darbības programmas „Cilvēkresursi un nodarbinātība” papildinājumā ir nepieciešami, ņemot vērā, ka 2012.gada 15.maija Ministru kabineta sēdē tika nolemts 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” otrās kārtas (turpmāk – 1.3.1.1.1.apakšaktivitāte) īstenošanai noteikt virssaistības 2 500 000 latu apmērā jauniešu nodarbinātības veicināšanai un Latgales reģiona attīstībai.Papildus Ministru kabineta 2010.gada 30.marta noteikumu Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu”” (turpmāk – MK noteikumi Nr.328) 83.punktā ir noteikts, ka, sadarbības iestāde samazina līgumā paredzēto finansējumu par neizpildes apjomu, ja 12 mēnešu laikā no dienas, kad noslēgts līgums par projekta īstenošanu, finansējuma saņēmējs sadarbības iestādē nav iesniedzis maksājuma pieprasījumu par vismaz 25 % no projekta attiecināmo izmaksu summas vai 24 mēnešu laikā no dienas, kad noslēgts līgums par projekta īstenošanu, sadarbības iestādē nav iesniegts maksājuma pieprasījums par vismaz 60 % no projekta attiecināmo izmaksu summas. Izvērtējot pirmajā projekta īstenošanas gadā sasniegtos rezultātus, ir konstatēts, ka sadarbības iestādei ir pienākums samazināt projekta īstenošanai paredzēto finansējumu aptuveni par 1.1 milj. latiem 6 finansējuma saņēmējiem. Savukārt 10 finansējuma saņēmēji atbilstoši iesniegtajiem maksājuma pieprasījumiem projektu spēj ieviest ātrāk nekā MK noteikumos Nr.328 noteiktajā termiņā. Ņemot vērā iepriekš minēto, ir nepieciešams palielināt projekta iesnieguma maksimālo atbalsta summu līdz 2 000 000 latiem, lai nodrošinātu 1.3.1.1.1.apakšaktivitātes finansējuma saņēmējiem iespēju saņemt papildus finansējumu un īstenot papildus apmācības saimnieciskās darbības veicēju konkurētspējas veicināšanai, tai skaitā iesaistīt apmācībās vairāk jauniešu un nodarbināto no Latvijas reģioniem. Turklāt projekta iesnieguma maksimālā atbalsta finansējuma apjoma palielināšana veicinātu efektīvu Eiropas Savienības fondu izmantošanu, jo finansējums tiktu novirzīts tiem finansējuma saņēmējiem, kas jau līdz šim ir spējuši to efektīvi izmantot, turklāt šādā veidā tiks nodrošināta īstenoto apmācības projektu nepārtrauktība, jo apmācības būs iespēja saņemt lielākam nodarbināto skaitam un apmācības varēs turpināt arī 2013. un 2014.gadā.Lai nodrošinātu efektīvāku jauniešu apmācību īstenošanu, Ekonomikas ministrija ir ierosinājusi grozījumus aktivitātes īstenošanas nosacījumos, nosakot, ka jauniešiem (līdz 30 gadu vecumam) pēc vispārējo apmācību pabeigšanas darba vietā tiek nodrošināts darba vadītājs uz laiku līdz trim mēnešiem, lai praksē palīdzētu nostiprināt apmācībās iegūtās zināšanas. Lai novērstu iespējamas grūtības noteikt, vai un kuros gadījumos apmācības pie darba devēja ir uzskatāmas par vispārējām vai speciālām apmācībām, un izpildītu valsts atbalsta sniegšanas nosacījumus, nepieciešams noteikt, ka atlīdzības izmaksas darba vadītājam tiek segtas saskaņā ar *de minimis* nosacījumiem.  |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Ministru kabineta rīkojuma projekts paredz veikt grozījumus darbības programmas „Cilvēkresursi un nodarbinātība” papildinājumā:1) nosakot, ka 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otrajā kārtā projekta iesnieguma maksimālā atbalsta summa ir EUR 2 845 744 (LVL 2 000 000); 2) papildinot 1.3.1.1.1.apakšaktivitātes otrās projektu iesniegumu atlases kārtas ietvaros sniedzamā valsts atbalsta nosacījumus, nosakot, ka atbalstu sniedz arī saskaņā ar Komisijas 2006.gada 15.decembra Regulu (EK) Nr.1998/2006 par Līguma 87. un 88.panta piemērošanu *de minimis* atbalstam.  |
| 5. Projekta izstrādē iesaistītās institūcijas | Projekts šo jomu neskar. |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
|  4. Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. Sabiedrības mērķgrupa | 1.3.1.1.1.aktivitātes otrās kārtas mērķa grupa ir saimnieciskās darbības veicēji, saimnieciskās darbības veicējos nodarbinātās personas. |
| 2. Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. Tiesiskā regulējuma finansiālā ietekme | Projekts šo jomu neskar. |
| 4. Tiesiskā regulējuma nefinansiālā ietekme | Projekts šo jomu neskar.  |
| 5. Administratīvās procedūras raksturojums | Projekts šo jomu neskar. |
| 6. Administratīvo izmaksu monetārs novērtējums | Projekts šo jomu neskar. |
| 7. Cita informācija | Nav. |
|  |  |
| **IV. Tiesību akta projekta ietekme uz spēkā esošo tiesību normu sistēmu** |
| 1. Nepieciešamie saistītie tiesību aktu projekti | Ministru kabineta noteikumu projekts „Grozījumi Ministru kabineta 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu””. |
| 2. Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Projekta izpildi nodrošinās valsts aģentūra „Latvijas Investīciju un attīstības aģentūra”. |
| 2. Projekta izpildes ietekme uz pārvaldes funkcijām | Projekta izpilde tiks nodrošināta valsts aģentūras „Latvijas Investīciju un attīstības aģentūra” funkciju ietvaros. |
| 3. Projekta izpildes ietekme uz pārvaldes institucionālo struktūru. Jaunu institūciju izveide | Netiks radītas jaunas institūcijas, funkcijas tiks izpildītas valsts aģentūras „Latvijas Investīciju un attīstības aģentūra” funkciju ietvaros. |
| 4. Projekta izpildes ietekmes uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. Projekta izpildes ietekmes uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. Cita informācija | Nav. |

**Anotācijas III., V. un VI. sadaļa – projekts šīs jomas neskar.**

Ekonomikas ministrs D.Pavļuts

Vīza: valsts sekretārs J.Pūce

25.09.2012 15:45

856

Zane Dziļuma

67013225, Zane.Dziluma@em.gov.lv